Məmvéndé mə́sə mavə́ mínā ámōs yə aná mā, bɔán okálá naa mí dzála mɔ́, ású yə̄ nâ mǐ nyiŋ, mǐ foe, mǐ kə̄ fə bi é sí Ńtondôbə a ngákan běsōá sɔŋ nə́ a yi bɔ́ və̄ nyī. 2O kadəgə tsog é zēn yǎ ó ngāwulu, éyɔŋ Ǹtí ā kələ a nyəŋələ wa á táŋ mim̀bú mə̄wóm mə́nyi á ńkōd ńnam, ḿfág á ngādzála wa ai miǹdzǔg, a bóbóló fə wa, ású yə̄ nâ é dzóm é nə́ wā á ńnə̄m é yéné, á yen hḿ fə ngə́ wayi baalǎ mə̄mvéndé móé, ngə́ wāyǐ kig baala. 3Məyáŋan mə́ ngábi wa, ńdɔ Ǹtí ā və́ wā mána, é mána yǎ mod ziŋ ǎ yəmə̌ kig, tɔ wǎmēn, tɔ běsōá; a lə́dē fə wa nâ, mod ǎ nyǐŋ kig hə ai ḿbāŋála etám, mod a nyiŋ fɔ́ɔ́ fə ai ébúg ésə̄ yákwí Zāmbá ânyu. 4Andzómbā dóē lá ndzí kig wa wú á nyɔ́l, akǒl lá ndzí kig wa nén á táŋ mim̀bú mə̄wóm mə́nyi, yəmə́ hḿ naa Ǹtondôbə Zambá woe a ngákomodo wa anə́ mod ǎ komodo mɔ́n wōē. Ǹnǎm ngaagá ai məbóbólá móé 6Nyiége məmvéndé mə́ Ńtondôbə Zambá woe, o wulugu á məzěn móé, ó kɔnɔ̌ fə̄ nyé məsis. 7Ǹtondôbə Zambá woe a yi kə ai wa á ḿbəmbə ǹnam, ǹnam miǹlod mí áswé, bitam ai məbóŋ mə́ndím á ńsiəbə ai á miǹkǒl; 8ǹnam fón ai ovə́ga, bilé bí wɔ̂n, mvǔd ai tɔ̌m, ǹnam ḿbɔ́n mədzab ai wé, 9ńnam wǎyi dí ḿbāŋála təge səgan ngab, á dzóm yáyǐ kig wa dzə́man. Ńnam məkɔ́g mə́ bələ́ ékie, miǹkǒl mí sɔlígi bisǒm bilún. 10Wayi dí o dzyé, ǒ ngakaŋ Ǹtondôbə Zambá woe ású ábə̄ŋ ńnam ǎ yi wa və́. 11Kálaga nâ o zǎ vóán Ńtondôbə Zambá woe, o ńtɔ̄á təge nyiě mə̄mvéndé móé, mə́fúlú móé ai bə́tə́bə́gá bóé māvə́ wa aná. 12Ngə́ ō dí o dzyé, ngə́ ō lóŋ mim̀bəmbə mə́ndá yā watɔbɔ étēde,